**ASOCIACIJA „ŠVENČIONIŲ MIESTO VIETOS VEIKLOS GRUPĖ“**

**VISUOTINIO NARIŲ SUSIRINKIMO PROTOKOLAS NR. VSA-3**

2021 m. gegužės 20 d.

Švenčionys

Visuotinis narių susirinkimas įvyko 2021 m. gegužės 20 d. 10 val. Švenčionių rajono savivaldybės administracijos patalpose, Vilniaus g. 19 Švenčionys.

**Susirinkimo pirmininkas** – asociacijos „Švenčionių miesto vietos veiklos grupė“ pirmininkė Violeta Čepukova.

**Susirinkimo sekretorė** - asociacijos „Švenčionių miesto vietos veiklos grupė“ projekto vadovė Vida Rutkovskienė.

**Dalyvauja Asociacijos „Švenčionių miesto vietos veiklos grupė“ visuotinio susirinkimo nariai:** Violeta Čepukova, Dainius Juodgudis, Birutė Valatkienė.

**DARBOTVARKĖ:**

1. Dėl Švenčionių miesto vietos plėtros strategijos 2016-2022 m. keitimo inicijavimo.

**SVARSTYTA:** Švenčionių miesto vietos plėtros strategijos 2016-2022 m. keitimo klausimas. Projekto vadovė Vida Rutkovskienė supažindino su Vidaus reikalų ministerijos 2021-05-13 raštu Nr.1D-2711

 „Dėl rekomendacijos inicijuoti vietos plėtros strategijos pakeitimą“. Įvertinus VVG pateiktą Strategijos įgyvendinimo ataskaitą už 2020 metus, konstatuojama, kad per 2 kvietimus negauta nė vieno projektinio pasiūlymo veiksmui 2.2.2.Labiausiai socialiai pažeidžiamų asmenų (pvz., imigrantai, pabėgėliai, buvę nuteistieji) integracijos projektų įgyvendinimas“, lieka nepanaudota 10 606,89 Eur paramos lėšų. Todėl rekomenduojama inicijuoti Strategijos pakeitimą sekančiai:

* sumažinti strategijos veiksmams skirtą finansavimą atsižvelgiant į nepanaudotas 10 606,89 Eur lėšas;
* atsisakyti 2.2.2. veiksmo ir šio veiksmo produkto rodiklio „BIVP projektų veiklose dalyvavusių pabėgėlių skaičius, asm.:;
* sumažinti bendrojo rodiklio „Projektų, kuriuos visiškai arba iš dalies įgyvendino socialiniai partneriai ar NVO, skaičius“ reikšmę iki 27;
* sumažinti specialiojo rodiklio „BIVP projektų veiklų dalyviai, dalyvavę darbo praktikos ir/arba savanorystės veiklose, asm.“ reikšmę iki 12.

Apie būtinybę keisti Strategiją atsisakant veiksmo 2.2.2. jau svarstyta nuo pat pirmųjų kvietimų skelbimo 2017 m., jau tuomet buvo bendrauta su Migracijos tarnyba ir aiškiai atsakyta, kad pabėgėlių mieste nėra, vadinasi, planuoto rodiklio (5 asm.) pasiekti nerealu. Su panašia situacija susidūrė ir kitos VVG, kai kurios suspėjo pakeisti šį veiksmą į kitą (pvz, bendradarbiavimo, atsiradus Taisyklių keitimui). Mūsų VVG dėl objektyvių priežasčių (ilgai užsitęsė kvietimo Nr.2 paraiškų teikimas Agentūrai ir sutarčių parengimas, be to, vertinimo Agentūroje metu nustačius trūkumų, teko skelbti dar vieną kvietimą Nr.3) pritrūko laiko tai padaryti. Todėl nuspręsta tiesiog atsisakyti tokios ne itin reikšmingos paramos sumos.

 Pagal Taisyklių p.92.1 reikalavimą VVG atliko konsultacijas su miesto bendruomene, kaip to reikalauja Vietos plėtros startegijų rengimo taisyklių p. 25.1. „turi būti įvykę viešieji vietos plėtros strategijos projekto pristatymai ir konsultuotasi su miesto VVG veiklos teritorijos gyventojais bent dviem iš išvardytų būdų: per viešus gyventojų susirinkimus; televizijos ir radijo laidas, informacinių straipsnių spausdinimą spaudoje, kartu kviečiant teikti pasiūlymus; atsiklausus gyventojų nuomonės miesto VVG nare esančios savivaldybės ir kitų miesto VVG narių (juridinių asmenų) interneto svetainėse; atlikus reprezentatyvią gyventojų apklausą; be minėtų būdų gali būti ir papildomų vietos plėtros strategijos projekto pristatymo ir konsultavimosi būdų“.

Švenčionių miesto VVG parengė ir paskelbė savivaldybės tinklapyje [www.svencionys.lt](http://www.svencionys.lt) informacinį pranešimą apie planuojamą strategijos keitimą ir kvietimą teikti pasiūlymus. Pranešimas paskelbtas 2019 m. gegužės 9 d. ir iki gegužės 14 d. prašoma teikti pasiūlymus, pasiūlymų negauta. Gegužės 16 ir 17 d.d. miesto VVG surengė mokymus būsimiems projektinių pasiūlymų rengėjmas, kvietimas mokymams spausdintas rajono laikraštyje „Žeimenos krantai“, tiklapyje [www.svencioniumiestovvg.lt](http://www.svencioniumiestovvg.lt) – visi miesto gyventojai turėjo galimybę gauti informaciją. Mokymų metu pristatytas ir inicijuojamas strategijos keitimas, mokymų dalyviai – būsimieji projektų rengėjai strategijos verslumo skatinimo veiksmams - aktyviai diskutavo ir pritarė iniciatyvai keisti strategiją. Toks keitimas neturės neigiamos įtakos viso projekto įgyvendinimui.

**NUTARTA:**

**1.**Pritarti Švenčionių miesto vietos plėtros strategijos 2016-2022 m. pakeitimo inicijavimui:

* sumažinti strategijos veiksmams skirtą finansavimą atsižvelgiant į nepanaudotas 10 606,89 Eur lėšas;
* atsisakyti 2.2.2. veiksmo ir šio veiksmo produkto rodiklio „BIVP projektų veiklose dalyvavusių pabėgėlių skaičius, asm.:;
* sumažinti bendrojo rodiklio „Projektų, kuriuos visiškai arba iš dalies įgyvendino socialiniai partneriai ar NVO, skaičius“ reikšmę iki 27;
* sumažinti specialiojo rodiklio „BIVP projektų veiklų dalyviai, dalyvavę darbo praktikos ir/arba savanorystės veiklose, asm.“ reikšmę iki 12.

2. Kreiptis į Vidaus reikalų ministeriją dėl strategijos keitimo.

Pritarta vienbalsiai.

Nutarimas priimtas vienbalsiai.

Susirinkimo pirmininkas Violeta Čepukova

Susirinkimo sekretorius Vida Rutkovskienė